Tracy Anderson er með vinsælustu einkaþjálfara í heimi . Hún hefur þjálfað ekki ómerkari konur en Madonnu , Lady Gaga , Nicole Richie og Gwyneth Paltrow en aðdáendahópur hennar stækkar með hverjum deginum . Það sem gerir Tracy öðruvísi en aðra þjálfara eru bæði æfingarnar og áherslurnar . Hún leggur sérlega áherslu á að þjálfa konur og vill forðast að byggja upp mikinn vöðvamassa , enda finnst okkur fæstum fallegt að sjá mikið massaðar konur . ( Hún heldur því líka fram að stórir vöðvar búi bara til teygða húð seinna meir sem framkallar meira ‘ bingó ’ . Eitthvað til í þessu eflaust ) . Tracy Anderson byggir æfingakerfi sín að mestu á einföldum en fjölbreyttum æfingum sem hver sem er getur gert heima í stofu . Þetta eru ekki flóknar hreyfingar og mjög skemmtilegar . Sjálf á ég disk með henni sem ég hef notað ásamt öðrum diskum til að reyna að halda mér í formi . Vinsældir Tracy hafa farið ört vaxandi eftir að stórstjarnan Gwyneth Paltrow hrósaði henni í hástert fyrir að hafa komið sér í topp form . Gwyneth leggur gríðarlega áherslu á að fara eftir ráðleggingum Tracy og æfir í tvo tíma heima hjá sér á hverjum degi . Ætli hún þurfi þessi ekki starfsins vegna ? Lestu HÉR um samstarf þeirra á heimasíðu Gwyneth , Goop . Nicole Richie er líka dugleg að æfa með Tracy en það er eftir að hún fór að stunda æfingar með henni að hún komst aftur í flott form og hætti að vera óeðlilega grannvaxin . HÉR má sjá þær stöllur rabba saman í stúdíóinu hjá Tracy . Taktu eftir því að Nicole er lítil en Tracy er mjöööög lítil eða um 1.52 sm. 🙂 Ég spái því að æfingar á borð við þær sem Tracy Anderson kennir eigi eftir að njóta vaxandi vinsælda meðal kvenna . Að sama skapi trúi ég því að fólk eigi smátt og smátt eftir að byrja að taka meiri persónulega ábyrgð á eigin heilsu . Minnka neyslu svokallaðra fæðubótaefna ( duft í dunk ) og byrja að gera hreyfingu meira að hluta daglega lífsins . Æfa heima á stofugólfi ef maður ‘ kemst ’ ekki í ræktina og jafnvel gera það að valkosti nr. 1 að æfa bara heima eða á sólpallinum . Þessi hefur þróunin orðið víða í stóru borgunum erlendis enda fólk flest svo upptekið að tíminn sem það tekur að koma sér í og úr ræktina , og í og úr fötunum , jafnvel orðin of dýrmætur til að honum sé fórnað . Þá er best að spara hann og gera æfingarnar bara heima hjá sér . Hver er sinnar gæfu , vöðva -og heilsu smiður . Ég gæti talað um þetta lengi og gleðst um leið því fljótlega ætlum við að birta hér á Pjattrófunum æfingaáætlun sem allir geta gert heima , ásamt kennslumyndbandi og fleira . Áætlunina köllum við Vektu líkamann – það virkjar hugann ! og segja má að æfingarnar séu allar í anda Tracy en innanborðs erum við Guðbjörg Finnsdóttir íþróttakennari og einkaþjálfari , Sóley Elíasar og Solla Eiríks . En þangað til … lestu meira um Tracy HÉR og sjáðu myndir af þessari litlu skeleggu konu sem meðal annars hefur verið valin einn af 100 árhrifamestu einstaklingum heims af Time Magazine : Margrét Hugrún fæddist í Reykjavík þegar konur gengu um í tréklossum og karlar voru flestir með sítt hár .